procesaur/Wiki.mk huggingface dataset:
Шибалба

Шибалба (мајански: Xibalba, „место на стравот“) е името на подземјето во мајанската митологија, каде владеат мајанските богови на подземјето и смртта. Во 16 век се верувало дека влезот во Шибалба била пештерата во Кобан, Гватемала. Денес староседелското мајанско население, поточно народот Кичејци, сè уште го поврзува регионот со смртта. Пештерскиот систем во Белиз исто така се сметал за влез во Шибалба.
1 Жители
Шибалба е опишана во Попол Вух како место под земјата и ова место се поврзувало со смртта и со дванаесетте Богови или моќни владетели познати како ''Господарите на Шибалба''. Првиот од господарите бил Хун Каме, а потоа и Вукуб Каме, иако првиот е постар. Останатите биле именувани како демони и имале надлежност врз различни човекови страдања: болести, гладувања, страв, немаштија, бол и смрт. Сите овие богово работаат во парови: Шикирипат (краста) и Кучумакик (крв) ја заразуваат човековата крв, Ахалпух (гној) и Ахалгана (жолтица) ги отекуваат човековото тело, Чамијабак (коски) и Чамијахолом (череп) го претвораат човековото тело во скелет, Ахалмез (ѓубре) и Ахалтокоб (убод) се кријат кај нечисти домови и ги убодуваат луѓето до смрт, и Шик (кријла) и Патан (торба за патување?) ги правеле луѓето да кашлаат крв додека патувале по пат. Останатите жители на подземјето биле под владеење на овие Богови и биле праќани на површината на земјата.
2 Поврзано
* Маи
* Мајанска митологија
Општество на Инките

Општеството на Инките претежно се сконцентрирало на територијата денес позната како Перу од 1438 до 1533 година. За време на тој период Инките освојувале територии и вклучиле голем дел од западна Јужна Америка во рамките на својата империја. Главен географски регион во рамките на империјата биле Андите. Крјот на империјата бил во 1533 со убиството на Атахуалпа и воспоставувањето на шпанското колонизаторско владеење.
Аеродром Бремен

Аеродромот во Бремен, (|Flughafen Bremen), го опслужува градот Бремен, Германија. Во 2008 година, 2,4 милиони патници поминаа низ овој аеродром.
1 Историја
Сообраќајот на аеродромот официјално започна во 1913 година кога сенатот на Бремен додели официјална дозвола на воздухопловната асоцијација за формирање на основа за летање. Во 1920 година, Холандската авиокомпанија KLM започна со летови кон Бремен преку Хамбург и Копенхаген. Во 1945 година, аеродромот беше преземен од страна на Американските трупи и повторно вратен во сопственост на градот во 1949 година. Во текот на 50-тите години, беа додадени и летови кон Њујорк и Рио Де Жанеиро. 1989 година беше годината кога аеродромот за првпат ја надмина бројката од еден милион патници. Внатре во аеродромот постои музеј поврзан со воздухопловството, во кој може да се погледнат некои ретки видови на авиони, како Junkers W 33.
2 Транспорт до аеродромот
Трамвајот број 6 сообраќа секои 5 до 10 минути до центарот на Времен. Патешествието трае 11 минути и чини 130 денари. Автобуската компанија Bus2fly нуди автобуски превоз до Хамбург, времетраењето на патувањето изнесуца 2 часа и чини 670 денари во еден правец.
3 Авиокомпании и одредишта
* Air France оперирано од HOP! (Париз Де Гол)
* Air Via (Бургас, Варна)
* KLM оперирано од KLM Cityhopper (Амстердам)
* Луфтханза (Франкфурт, Минхен, Штутгарт)
* Lufthansa Regional оперирано од Eurowings (Франкфурт)
* Lufthansa Regional оперирано од Lufthansa Cityline (Минхен)
* Ostfriesische Lufttransport (Бристол, Брисел, Копенхаген, Херингсдорф, Нирнберг, Тулуза, Цирих)
* Ryanair (Алгеро, Аликанте, Единбург, Фаро, Гдањск, Жирона, Хаугесунд, Каунас, Лондон Станстед, Малага, Манчестер, Милано Бергамо, Осло, Палма де Мајорка, Рига, Стокхолм Скавста, Тампере, Тенерифе Југ, Трапани, Тревизо)
* Sky Airlines (Анталија)
* SunExpress (Анталија)
* TUIfly (Анталија, Фуертевентура, Ираклион, Кос, Лас Палмас, Палма де Мајорка, Родос, Тенерифе Југ)
Humvee

High Mobility Multipurpose Wheeled Vehicle скратено HMMWV или ''Humvee'' (прев. ''високо подвижно возило со тркала за многу употреби'' или “''хамви''“) е 4х4 војничко моторно возило прозиведено од AM General кое потекнува од САД. Ова возило е доста корисно и го употребуваат многу армии низ целиот свет. Хамви е замена на неговите претходници M151 и M561 "Gama Goat", кои биле употребувани до 1984 година и немале современа технологија како Хамвито.
1 Кратка историја
Во 70-тите години на минатиот век, армијата на САД одлучила дека дотогашните цивилни возила кои биле изменети како војнички повеќе не ги исполнувале стандардите за воени операции. Во 1977 година, Ламборгини го произвеле моделот “Cheetah“ со надеж дека ќе биде примен од Армијата на САД, но брзо бил одбиен. Така, во 1979 година во Армијата се родила нова идеја за формирање на т.н. “High Mobility Multipurpose Wheeled Vehicle“, или “HMMWV“. Во јули истата година, компанијата “AM General“ почнала да ја реализира идејата за Хамвито. Скоро една година подоцна, се појавил првиот примерок на Хамвито, или тогаш наречен M998.
Армијата и Владата на САД биле задоволни од овој примерок на Хамви, па биле нарачани повеќе примероци за тестирање. После овие примероци, оваа идеја била веќе реализирана. Биле нарачани уште 55 000 Хамви возила да бидат направени до 1985. Хамвито за првпат било употребено во операцијата “Just Cause“ во Панама, 1989 година.
Денес Хамвито е идеалното возило во Армијата на САД и во многу други армии низ светот, како и на Армијата на Република Македонија. Повеќе од 10 000 примерока биле испратени во Ирак, во 2003 г.
2 Вооружување и оклоп
Хамвито може да вози и со тежина до 2700 килограми оклоп, оружја и војници. На покривот на Хамвито може да се прикачат MK19 фрлачот на гранати, тешкиот митралез М2, миралезот М240 и митралезот M249 SAW. Најновиот модел на Хамви M1114 исто така ги корирсти истите оружја за одбрана. На моделите M1114, M1116 и M1117 може да се прикачи нов современ систем на вооружување, кој му овозможува на војникот да отвора оган од внатре во Хамвито, да не мора да излегува надвор на кровот, што е многу побезбедно. Но овој систем е многу скап, па не се користи многу.
3 Особености
* Тежина: 2,340 кг - 2,680 кг
* Должина: 4.6 m
* Ширина: 2.1 m
* Висина: 1.8 m може да се спушти и на 1.4 m
* Мотор: 8 цилиндричен дизел 6.2 L или 6.5 L
* Макс. гориво: 95 L
* Брзина: 144 км/ч (празен) - 105 км/ч (полн)
4 Корисници
*************************************************
5 Галерија
Бескиди

Бескиди (|Beskidy, |Beskydy, |Beskydy, русински: Бескиды, |Бескиди) — традиционален назив на низа планини кои се наоѓаат во североисточна Чешка, северозападна Словачка, јужна Полска и западна Украина.
Бескидите се протегаат околу 600 km во должина и 50–70 km во ширина. Започнуваат од Моравија кај Моравската Брана, продолжуваат на север од Татрите и завршуваат во Украина. Источната граница на Бескидите претставува предмет на спор: според постари извори, ова е изворот на реката Тиса, а според понови извори Бескидите завршуваат кај преминот Ушок на полско-украинската граница. Името на највисоката планина зависи од тоа како се дефинира источната граница на Бескидите. Највисокиот врв на западниот дел од Бескидите е Бабја Гора која се наоѓа на полско-словачката граница.
Голем дел од Бескидите се дел од Надворешните Западни Карпати. Ниските Бескиди и Бјешчадите кои се наоѓаат на исток од нив се дел од Источните Карпати.
Се смета дека името „Бескиди“ е од тракиско или илирско потекло. Бескидите се богати со шуми и јаглен. Во минатото овие планини изобилувале со железна руда, со значајни железарници во Острава и Тржинец - Трижинечката Железарница.
Бескидите содржат бројни туристички атракции, меѓу кои и стари дрвени цркви и сè попопуларните скијачки центри.
1 Галерија
2 Поврзано
* Поделба на Карпатите
* Бјешчади
ФИФА Куп на конфедерации 1999

1999 Купот на Конфедерации беше четврт Куп на Конфедерации, а втор организиран од ФИФА. Турнирот беше одржан во Мексико помеѓу 25 јули и 4 август. Тој беше освоен од Мексико, кој во финалето го победи Бразил со 4-3. Тој оригинално беше одржан вна три стадиони, во три града. Стадионот во Монтереј беше отфрлен, бидејќи беше спонзорирана од конкурентна пивска компанија, официјален рекламатор.
1 Учесници
* - Домаќини и победник на КОНКАКАФ Златен Куп 1998
* - Вице-првак на Светско првенство во фудбал 1998 и шампион на Копа Америка 1997 * - Победник на ЕУРО 1996
* - Победник на Африканскиот Куп на Нации 1998
* - Победник на Океанскиот Куп на Нации 1998
* - Победник на Азискиот куп 1996
* - Вице-првак на Копа америка 1997
* - Вице-првак на КОНКАКАФ Златен Куп 1998
2 Стадиони
Мечевите се играа на стадионите:
Град Мексико, Гвадалахара
Ацтека Стадион, Јалиско Стадион
Капацитет:115,000, Капацитет:66,700
3 Судии
;Африка
* Кофи Коџија
;Азија
* Јанг-Ју Ким
;Европа
* Андерс Фриск
;Северна Америка, Средна Америка и Карибите
* Гилберто Алкало
* Брајан Хал
;Јужна Америка
* Убалдо Акуино
* Оскар Руиз
4 Фаза по групи
4.1 Група А
Тим, Нат., Поб, Нер., Заг., Дад., При., Раз., Бодови
3, 2, 1, 0, 8, 3, +5, 7
3, 1, 1, 1, 6, 6, 0, 4
3, 0, 2, 1, 2, 3, −1, 2
3, 0, 2, 1, 5, 9, −4, 2
--------------------
4.2 Група Б
Тим, Нат., Поб., Нер., Заг., Дад., При., Раз., Бод
3, 3, 0, 0, 7, 0, +7, 9
3, 2, 0, 1, 4, 2, +2, 6
3, 1, 0, 2, 2, 6, −4, 3
3, 0, 0, 3, 1, 6, −5, 0
--------------------
5 Елиминациона фаза
5.1 Полуфинале
----
6 Награди
ФИФА Златна Копачка:, ФИФА Златна Топка:, ФИФА Фер Плеј Трофеј:
Роналдињо, Роналдињо,
Сребрената Топка беше освоена од Куатхемос Бланко , а Бронзената Топка беше освоена Марзук Ал-Отаби
7 Најдобри стрелци
;6 гола
* Куатхемос Бланко
* Марзук Ал-Отаби
* Роналдињо
;4 гола
* Алекс
;3 гола
* Хосе Маниуел Абундис
* Зе Роберто
ФИФА Куп на конфедерации 2003

2003 ФИФА Купот на Конфедерации е шесто издание на Купот на Конфедерации и се одржа во Франција во јуни 2003. Франција ја одбрани титулата која ја освоија во 2001, но турнирот беше обележан со смртта на Камерунскиот фудбалер Марк-Вивиен Фое, умре од срцев ударна натпреварот против Колумбија. Смртта на Фое ги соедини Францускиот и Камерунскиот тим во идејата натпреварот да се одложи во чест на Фое. Но, и покрај тоа натпреварот беше изигран. Камерунците дадоа најдоброто од себе и стигнаа до продолженијата, каде златниот гол на Тјери Анри им го донесе трофејот на Франција.
Кога се доделуваа медалите, два Камерунски играчи направија огромна слика на Фое, а сребрениот медал исто така стоеше на сликата. Кога Францускиот капитен Марсел Десали го прими пехарот, тој него крена високо, туку го држеа заедно со Камерунскиот капитен Ригоберт Сонг. Фое заврши трет на медиумското гласање и посмртно му беше доделена Брознена Топка.
1 Учесници
Тим, Кваилификации, Учество
Домаќини и победници на ЕУРО 2000, 2ро
Победници на 2002 ФИФА Светско Првенство, 4то
Победници на Африканскиот куп на нации 2002, 2ро
Победници на Копа Америка 2001, 1во
Победници на Азискиот Куп 2000, 3то
Победници на Океанскиот Куп на Нации 2002, 2ро
Трето место на 2002 ФИФА Светско Првенство<sup>1</sup>, 1во
Победници на КОНКАКАФ Златен Куп 2002, 3то
<sup>1</sup>Германија, вице-првакот на 2002 ФИФА Светско Првенство се откажаод учеството.
2 Стадиони
Париз, Лион, Сент Етјен
Стад де Франс, Стад де Жерлан, Стад Жофроа-Гишар
Capacity: 80.000, Capacity: 41,200, Capacity: 36,000
3 Судии
;Африка
* Кофи Коџија
;Азија
* Масуд Моради
;Европа
* Лусиљо Батиста
* Валентин Валентинович Иванов
* Маркус Мерк
;Северна Америка, Средна Америка и Карибите
* Карлос Батрес
;Океанија
* Марк Шилд
;Јужна Америка
* Карлос Амариља
* Хорхе Ларионда
4 Фаза на групи
4.1 Група А
Тим, Нат., Поб., Нер., Заг., Дад., При., Раз., Бод.
3, 3, 0, 0, 8, 1, +7, 9
3, 2, 0, 1, 4, 2, +2, 6
3, 1, 0, 2, 4, 3, +1, 3
3, 0, 0, 3, 1, 11, -10, 0
--------------------
4.2 Група Б
Тим, Нат., Поб., Нер., Заг., Дад., При., Раз., Бод.
3, 2, 1, 0, 2, 0, +2, 7
3, 1, 1, 1, 4, 4, 0, 4
3, 1, 1, 1, 3, 3, 0, 4
3, 0, 1, 2, 1, 3, -2, 1
--------------------
5 Елиминациона фаза
5.1 Полуфинале
----
6 Награди
ФИФА Златна Копачка:, ФИФА Златна Топка:, ФИФА Фер Плеј Трофеј:
Тјери Анри, Тјери Анри
Тунчај Шанли од Турција ја освои Сребрената копачка.
7 Стрелци
;4 гола
* Тјери Анри
;3 гола
* Џовани Ернандес
* Робер Пирес
* Шунсуке Накамура
* Тунчај Шанли* Окан Јилмаз
;2 гола
* Адриано
* Џокдениз Карадениз
;1 гол
* Алекс
* Самуел Ето
* Џереми
* Пиус Ндиефи
* Хорхе Лопес
;1 гол (прод.)
* Марио Јепез
* Џибрил Сисе
* Лудовик Жили
* Сиднеј Гову
* Оливје Капо
* Силвен Вилтор
* Хидетоши Наката
* Раф де Грегорио
* ДаМаркус Бисли
Армија на Инките

За време на 15 век и 16 век, армијата на Инките била најорганизираната воена формација во Јужна Америка. Таа се состоела од неколку воени баталјони. Војниците носеле туника, покрај стандардниот воен фустан.
Според оралната историја на Инките и шпанските записи, Инките можеле да соберат 100.000 војници.
За разлика од останатите американски цивилизации, воената тактика на Инките била да ја уништи спротивната војска и да ја заземе нивната територија со воспоставување на властта на Сапа Инка.
1 Поврзано
* Инки
* Тавантинсују
Образованието на Инките

Образованието на Инките за време на Империјата на Инките било поделена на две сфери: образование на високата класа и образование на останатото население. Кралската класа и неколку останати избрани класи од населението биле образовани од амаутите, односно „мудрите луѓе“.
Амаутите сочинувале специјална класа на луѓе. Меѓу нив биле филозофи, поети и свештеници кои ја зачувувале оралната историја на Инките.
1 Поврзано
* Инки
* Тавантинсују
Архитектура на Инките

Архитектурата на Инките е најзначајна пост-колумбиска архитектура во Јужна Америка. Инките својот архитектонски стил го започнале уште од Тиванаку кој бил основан во 2 век во Боливија. Главниот град на Империјата на Инките, Куско, сè уште содржи многу добри примери од архитектурата на Инките, иако голем број на стари ѕидови биле вклопени во новите христијански катедрали. Мачу Пикчу е исто така еден друг добар пример за архиректурата на Инките. Покрај Куско и Мачу Пикчу, значајни се и Саксајваман и Олантајтамбо.
1 Градови
Подолу се наведени некои од поголемите градови во Империјата на Инките.
* Вилкабамба
* Ингапирка
* Инкачакта
* Исла дел Сол
* Кахамарка
* Кито
* Корихуајрачина
* Куско
* Лактапата
* Мачу Пикчу
* Морај
* Олантајтамбо
* Паитити
* Писак
* Саксајваман
* Тамбо Мачај
* Тумипампа
* Урин Куску
* Фуерте де Самаипата
* Ханан Куску
* Чокеквирао
2 Наводи
* Agurto, Santiago. ''Estudios acerca de la construcción, arquitectura y planeamiento incas''. Lima: Cámara Peruana de la Construcción, 1987.
* Gasparini, Graziano and Margolies, Luize. ''Inca architecture''. Bloomington: Indiana University Press, 1980. ISBN 0-253-30443-1
* Hyslop, John. ''Inka settlement planning''. Austin: University of Texas Press, 1990. ISBN 0-292-73852-8
* Kendall, Ann. ''Aspects of inca architecture: description, function and chronology''. Oxford: British Archaeological Reports, 1985.
* Protzen, Jean-Pierre. ''Inca architecture and construction at Ollantaytambo''. New York: Oxford University Press, 1993.
* Rowe, John. ''An introduction to the archaeology of Cuzco''. Cambridge: Harvard University, 1944.
3 Поврзано
* Инки
* Тавантинсују
Митологија на Инките

Митологијата на Инките вклучува поголем број на приказни и легенди со митолошки карактер и тие помагаат да се објаснат верувањата на Инките. Сите христијански свештеници кои пристигнале во Јужна Америка по шпанската колонизација ги запалиле записите на Инките.
1 Божества
*''Апу - бог на планината. Секоја планина имала свој апу и се принесувале жртви.
* ''Апокатеквил'' - бог на молњите.
* ''Атагучу'' - бог кој помогнал во создавањето на светот.
* ''Катеквил'' - бог на молњите и светлината.
* ''Кавилаке'' - божица-девица која јадела овошје.
* ''Часка'' - божица на залезот и на зората. Таа ги заштитувала невините девојки.
* ''Часка Којлру'' - божица на цвеќињата.
* '' Куку Мама'' - божица на здравјето и задоволството. Таа била жена која била растргната од млади мажи кои биле заљубени во неа. Таа се „препородила“ во првото какако растение.
* ''Конираја'' - бил божество на месечината.
* ''Копакати'' - била божица на езерата.
* ''Екеко'' - бил бог на здравјето и на благосостојбата.
* ''Илапа'' - бил популарен бог на времето. Неговиот празник бил на 25 јули.
* ''Инти'' бил бог на сонцето и заштитник на луѓето. Тој се сметал за најзначаен бог.
* ''Кон'' - бил бог на дождот и ветрот кој дошол од југ. Тој бил син на Инти и Мама Квила.
* ''Мама Алпа'' - била божица на плодноста.
* ''Мама Коча'' ("мајка на морето") -ибарите и морепловците.
* ''Мама Пача'' - била жена на Пачакамак и божество на билките. Таа предизвикувала земјотреси.
* ''Мама Квила'' („мајка-месечина“) - божица на месечината и ќерка на Виракоча и Мама Коча.
* ''Мама Зара'' - божица на житариците, била поврзана со пченката.
* ''Пача Камак'' („создавач на земјата“) - бог-создавач.
* ''Паријакака'' - бог на водата, дождовите и бог-создавач.
* ''Парисија'' - бог кој испратил поплава за да ги убие луѓето кои не го почитувале.
* ''Супај'' - бог на смертта и владател на Ука Пача.
* ''Уркагвари'' - бог на металите, скапоцените камења и слични вредни минерали.
* ''Уркучилај'' - бог кој внимавал над животните.
* ''Виракоча'' - бог на сè. На почетокот бил главен бог, но кога Пачакутек станал Инка, ги сменил значењата на Виракоча и Инти.
2 Значајни места
* ''Уку Пача'' ("долен свет") било подземјето сместено во средината на земјата.
* ''Кај Пача'' бил светот во кој живееме.
* ''Ханан Пача'' ("горен свет") бил рајот. Само негрешни луѓе можеле да влезат таму.
3 Поврзано
* Религија на Инките
* Инки
Патен систем на Инките

Покрај големиот број на патни системи во пред-колумбиска Јужна Америка, патниот систем на Инките или наречен Капак Њан бил најраспространетиот патен систем и најнапреден. Мрежата се засновала на два големи и главни патишта север-југ. Источниот дел започнувал од Кито во Еквадор до Мендоса, Аргентина. Запдниот дел се протегал покрај брегот, освен во пустинскиот дел од Јужна Америка. Над 20 патни правци се протегале во високите планински предели. Сите патишта ги поврзувале покраините на Империјата на Инките, од Еквадор до Чиле.
1 Галерија
2 Поврзано
* Инки
* Тавантинсују
3 Дополнителна литература
* Moseley, Michael 1992. ''The Incas and their Ancestors: The archaeology of Peru.'' Thames and Hudson, New York.
* Hyslop, John, 1984. ''Inka Road System.'' Academic Press, New York.
*''Inca: Lords of Gold and Glory.'' Virginia: Time-Life Books, 1992.
*''Andean World: Indigenous History: Culture and Consciousness'' by Kenneth Adrien.
*''Footprints Cusco'' and ''The Inca Trail Handbook'' by Peter Frost and Ben Box
* Jenkins, David "A Network Analysis of Inka Roads, Administrative Centers and Storage Facilities." Ethnohistory, 48:655-685 (Fall, 2001).
Религија на Инките

Религијата на Инките била повеќебожна религија и претежно била следена од народот во Империјата на Инките. Оваа религија имала три кралства: кралство на небото, земјата и внатрешноста на земјата.
1 Религиозни кралства
Религијата на Инките славела и следела три религиозни кралства кои биле од витален карактер за самиот опстанок на религијата. Кралствата се:
* Ханан Пака - небесно кралство,
* Уку Пака - подземно кралство, и
* Кај Пака - кралство на земјата.
2 Наводи
** Baudin (1948).
* Rowe, John H. (1946).
*
3 Поврзано
* Инки
* Тавантинсују
Андска кујна

Андската кујна е кујна која потекнува од старите цивилизации во Јужна Америка на планините Анди. Оваа кујна потекнува уште од првите поголеми цивилизации на Андите и се засновала на компир и јука. Се верува дека овој тип на кујна се јадела уште од 10.000 п.н.е.
1 Наводи
* Coe, Sophie D. (1994) ''America's first cuisines'' ISBN 0-292-71159-X
* Popenoe, Hugh, Steven R. King, Jorge Leon, Luis Sumar Kalinowski, and Noel D. Vietmeyer (1989) ''Lost Crops of the Incas'' ISBN 0-309-04264-X
2 Поврзано
* Инки
* Тавантинсују
Земјовидна планета

Земјовиднa планетa (наречени и „терестријалнa планетa“) — планета со особености и услови за живот слични на оние на Земјата. Во нашиот Сончев Систем, за земјодивни се сметаат четирите внатрешни планети: Меркур, Венера, Земјата и Марс. затоа што тие имаат карпеста површина, слична како онаа на Земјата. Планетите: Венера, Земја и Марс имаат атмосферска обвивка, а додека површината на Меркур е слична како онаа на Месечината, односно нема атмосферска обвивка.
Најпознат близок планетарен систем со земјовидни планети е TRAPPIST-1, оддалечен 39,5 светлосни години (12,1 парсеци) од нашето Сонце.
Светлосно перо

Кога со светлосното перо (анг. ''light pen'') ќе се помине по површината на екранот, на местото каде што поминало перото останува светла трага, така што изгледа како со перото директно да цртаме по екранот. Тоа се постигнува со помош на фотоќелија која е вградена на врвот од перото. Светлосното перо се користи кај преносните сметачи за задавање на наредбите.
Трекбол

Трекбол (англиски: ''trackball'') — влезна единица чија намена е иста како и глувчето и го заменува во случај кога на работната маса покрај тастатурата немаме место за движење на глувчето. Трекболот по конструкција е сличен на глувче свртено наопаку. Движењето на стрелката се манифестира со движењето на топчето кое се наоѓа на горната страна од трекболот. Трекболот наоѓа примена кај преносните компјутери, а најчесто е вграден и на самата тастатура или се приклучува од страна.
Alexa Internet

Alexa Internet — семрежно помагало е основано во 1996 година од Brewster Kahle и Bruce Gilliat. Името на Alexa доаѓа од следните зборови:
Address Lookup EXperts Authority.
Секое мрежно место во светот има свој ранг, односно позиција на Alexa преку чија помош истиот и се проценува. Позицијата се добива преку посетителите. Колку повеќе посетители има мрежното место, толку поголема позиција ќе има мрежното место на официјалната ранг список на Alexa.
Alexa е „ќерка“ на големото семрежно претпријатие „Амазон“. Постојат и балкански Alexa мрежни места, кои прикажуваат рејтинг на мрежни места од одредени држави.
Плашт (хералдика)

Плашт (или мантија) — хералдички елемент на грбот во облик на наметка прикачена за шлемот над штитот. Таа игра улога на позадина на штитот. Нацртана на хартија, ова е приказ на заштитното платно кое витезите го носеле зад шлемовите за да го заштитат металот од временските прилики, но и за да го омекнат ударот од противничките мечеви. Токму од оваа причина плаштот е прикажан раскинат на разни места. Поретко платното се среќава цело, во кој случај најчесто се работи за свештеник кој користи шлем и плашт (што означува дека свештеникот не бил во битка, иако прусиството на шлемот е извесно противречие само по себе). Ова е обично уметнички избор на уметникот, и со себе не носи симболично значење.
При блазонирањето, плаштот се опишува од обете страни. Една од нив е во ''боја'' (петте главни бои се црвената, сината, зелената, зрната и пурпурната—постојат и други, но тие се многу ретки), а другата во ''метал'' (бело или жолто). Плаштот обично е во претежната боја на штитот, или пак во некоја службена боја која ја симболизира функцијата на носителот на грбот. Постојат и исклучоци, како на пример употреба на други поретки бои, надворешната страна е расечена со две бои, или пак обете се расечени. Уште поретко се среќаваат други поделби во плаштот, или случаи каде целиот плашт е во една иста боја. Грбовите на монарсите честопати претставуваат исклучок - грбот на Обединетото Кралство и грбот на јапонскиот цар Акихито, каде плаштот е со ''злато, поставено со ермелин''. За ваквите мантии се смета дека прилегаат само на владетели.
Во раните денови на развојот на челенката, пред венецот, биле измислени круни и капи, и така челенката честопати продолжувала во плаштот каде што било изводливо (на пр. ако челенката е во вид на половина човечка фигура или животно, чија облека или крзно продолжува во плаштот). Овој обичај е особено присутен во Германија.
Постојат ретки примери каде плаштот се блазонира со надополнување на самиот грб, имитирајќи ги ординариите и фигурите од штитот. Прикажаните фигури на плаштот најчесто се посеани врз неа, .
1 Плаштот низ вековите
Бошко Ѓуровски

Бошко Ѓуровски (28 декември 1961, Жилче, СР Македонија, СФРЈ) - поранешен југословенски и македонски фудбалер и македонски тренер.
1 Животопис
Бошко Ѓуровски е постар брат на фудбалерот Милко Ѓуровски.
2 Професионална кариера
Својата кариера, Ѓуровски ја започнал во ФК „Тетекс“ од Тетово, а настапувал и во ФК „Црвена Ѕвезда“ и ФК „Сервет“. По крајот на својата кариера, работел како тренер и асистент во повеќе клубови, а од 1 јануари 2014 година бил селектор на фудбалската репрезентација на Македонија. По лошите резултати на репрезентацијата, на 7 април 2015 година, Управнито одбор на ФФМ одлучил предвремено да го раскине договорот со Ѓуровски, а за тоа нему му била исплатен надомест од 21.000 евра.
Илија Најдоски

Илиjа Наjдоски (роден на 26 март 1964 во Крушево) - поранешен југословенски и македонски фудбалер, кој играл во одбраната.
1 Животопис
Тој е татко на Дино Најдоски.
2 Професионална кариера
Фудбалската кариера, Најдоски ја започнал во ФК „Победа“ од Прилеп, а потоа преминал во ФК „Вардар“. Тој бил дел од генерацијата на „Црвена Ѕвезда“, која во 1991 година го освоила Купот на европските шампиони, а потоа станала и светски клупски првак. Исто така, Најдоски играл и за Реал Ваљадолид, Денизлиспор, ЦСКА од Софија, а кариерата ја завршил во швајцарскиот Сион со кој станал шампион во лигата и освојувач на купот.
Најдоски ја извршувал функцијата технички менаџер на фудбалската репрезентација на Македонија, но во 2015 година, по поразот од репрезентацијата на Белорусија, тој си поднесол оставка.
3 Титули
3.0.1 Црвена Ѕвезда
*Југословенско првенство (3) : 1989-1990, 1990-1991, 1991-1992
*Куп на Југославија (1) : 1989-1990
* Куп на шампиони (1) : 1990–1991
* Интерконтинентален куп (1) : 1991
3.0.2 Сион
* Швајцарско првенство (1) : 1996-1997
* Куп на Швајцарија (1) : 1996-1997
Историја на Ерменија

1 Праисторија
На просторот на денешна Ерменија, во околу 6 век п.н.е. ерменците се населиле во царството Урарту. Во времето на Тигран Велики (95 п.н.е.- 45 п.н.е.), ерменската држава го достигнала својот најголем подем и станала една од најголемите и најсилните држави во Азија. Во тоа време, таа се протегала од Касписко езеро до Средоземно Море. Во текот на својата античка историја, Ерменија била постојанен сојузник на Македонците, римјаните итн.
2 Кралство Ерменија
Ерменија станала првата држава која го примила христијанството како официјална религија во 301 година.
Последното Ерменско царство (1050 - 1375) опфаќало територии од денешна југоисточна Турција.
3 Среден век
Ерменците во Отоманското Царство припаѓале на Ерменската апостолска црква, Ерменската католичка црква и Ерменската протестантска црква. Во составот на Отоманското Царство тие претежно живееле во ерменскиот милет.
Денешната територија на Ерменија од страна на Османлиите започнала да потпаѓа во времето на Мехмед II и целосното зазимање завршило во времето на Селим II (1524 - 1574). Османлиското владеење на Ерменија траело околу 300 години кога по Руско-турската војна (1828-1829) Источна Ерменија била отстапена на Руската Империја. Западниот дел од земјата под османлиско владеење била до поразот на империјата во Првата светска војна.
Во текот на османлиското владеење дел од елитните ерменски семејства имале голема доверба кај султанот и добиле можност да допрат до големи позиции во власта. Со текот на времето бројот на Ерменците постојано се намалувал главно поради тоа што биле третирани како народ од втора класа или пак поради разни прогони па дури и геноциди.
Во Цариград по 1453 година продолжила да опстојува Ерменската апостолска црква предводена од ерменскиот патријарх. Ерменците живееле во шест вилаети и тоа Ерзурум, Ван, Битлиш, Дијарбекир, Карпут и Сивас
По Берлинскиот конгрес се отворило т.н. Ерменско прашање кое се однесувало во преден план за заштита на населението. Ерменското прашање станало дел од Источното прашање во меѓународната политика. Во империјата било формирано Ерменска револуционерна организација која се борела за решавање на ерменското прашање и подем на ерменскиот национализам.
Поради ова следувале серија од бунтови и востанија од страна на ерменските сили кои завршувале безуспешно. Во текот на Првата светска војна ерменското население било подложено на масовно истребувње од империјата. По крајот на војната Ерменија за кратко станала независна држава.
4 Светски војни
Република Ерменија била основана на 28 мај 1918 година, по поразот на Османлиското Царство во Првата светска војна. Како таква, функционирала до 29 ноември 1920 година, кога била заземена од советската армија. На 12 март 1922 година Грузија, Ерменија и Азербејџан се обединиле како Закавказка Советска Федеративна Социјалистичка Република. Од 1936 година, Ерменија станала оделна република во рамките на СССР.
5 Најнова историја
На 23 август 1990 година е преименувана во „Република Ерменија“, која што беше во составот на СССР уште една година, а потоа добива суверенитет во 1991 година.
6 Наводи
bn:আর্মেনিয়া#ইতিহাস
Историја на Инките

Во историјата на Инките најзначајна е Империјата на Инките која била основана на територијата на денешен Перу од 200 до 1533. Империјата прераснала во голема држава преку асимилирање и присоединување на територии во Јужна Америка, претежно во регионот на планините Анди. Кечуанското име на империјата било ''Tawantin Suyu'' кое било преведувано како „Четирите региони“ или „Четирите обединети региони“. Таа била поделена на четири региони кои сите се соеднувале кај главниот град Куско. Службен јазик во империјата бил кечуанскиот јазик.
1 Наводи
**
2 Поврзано
* Тавантинсују
* Инки
Игор Митрески

Игор Митрески (роден во Струга, ), ― поранешен македонски фудбалер, кој играл како одбранбен играч.
1 Клупска кариера
Митрески е роден во Струга. На почетокот на 2005 година, тој бил признат како можен член на Баерн Минхен, а подоцна бил блиску да потпише за Портсмут. На 6 ноември тој бил суспендиран од првата екипа од Енерги Котбус. На 9 јануари 2009 година, тој бил позајмен на белгиската екипа Герминал Берсхот.
Една година подоцна, во јануари 2010 година, бугарска ЦСКА од Софија потпишала со Митрески на двегодишен договор за 300.000 евра.
Митрески и ЦСКА Софија меѓусебно се договориле да го раскинат договорот на Митрески бидејќи тој повеќе не бил во нивните планови и Митрески повеќе немал желба да игра за ЦСКА.
Митрески потпишал двегодишен договор со Нефтчи Баку од Азербејџан на 9 јули 2010 година.
2 Меѓународна кариера
Митрески дебитирал за македонската репрезентација во 2001 година на пријателски натпревар против Чешка и има стекнато 70 натпревари во кои постигнал гол еден гол. Неговиот последен репрезентативен натпревар бил во октомври 2011 година за време на Квалификациите за европското првенство 2012 против Ерменија.
3 Освоени титули
Спартак Москва
* Руска премиер лига: 2001
* Куп на Русија: 2003
Нефтчи Баку
* Премиер лига на Азербејџан: 2010/11, 2011/12, 2012/13
* Куп на Азербејџан: 2012/13
Дејвид Селар

Дејвид Селар (|David Sellar, - ) — шкотски адвокат и грбовен службеник. Дипломирал историја на Оксфордскиот универзитет и право на Единбуршкиот универзитет. Правник од 1966 г. Во 1968 се вработил во Правниот факултет на Единбуршкиот универзитет каде е почесен член. Има издавано литература на тема владетелството на островите и за потеклото на многубројни семејства од Шкотските Гори (т.н. „Хајлендери“), меѓу кои и клановите Кемпбел, Мекдоналд, Мекдугал, Меклауд, Ламонт, Меклахлан, Мекнил и Мекникол. Членувал во Одборот за древни знаменитости на Шкотска и бил потпретседател на Друштвото на старинарите на Шкотска. Служел и во Советот на Шкотското генеалошко друштво и Хералдичко друштво на Шкотска. Ја вршел хералдичката функција Персевант Бјут од 2001 г. Во 2008 г. бил назначен за грбовен крал Лорд Лајон, што е врховниот хералдичка функција во Шкотска, и на неа се задржал до 2013 г. Со завршувањето на службата, во 2014 г. бил награден со Кралскиот викторијански орден По пензионирањето, му била доделена титулата Вонреден хералд Ајла.
Починал на 26 јануари 2019 г. Погребан е во крематориумот „Вористон“ во Единбург, по што следел прием во библиотеката „Плејфер“ Единбуршкиот универзитет.
Џулај Морнинг

Во Бугарија, постои традиција која се нарекува Џулај морнинг (на бугарски: Джулая или Джулай, на англиски July Morning) како ехо на хипи ерата од 80-тите и можеби уште порано од 70-тите. Млади (и не толку млади) луѓе од целиот свет патуваат (најчесто со автостоп) до брегот на Црното Море ноќта на 30 јуни за да ги сретнат првите сончеви зраци на 1 јули.
И покрај тоа што традицијата емоционално е поврзана со хипи движењето во Америка, сѐ уште е популарно во Бугарија. Најверојатно не се среќава на друго место, заради специфичната улога како суптилен протест во времето на комунизмот. "Официјалните" прослави започнале во Бургас во 1991 или 1992, две години по оставката на комунистичката влада, и во последните години се проширува во Камен Брег, Каварна, Шкорпиловци, Иракли, Варна, Созопол, Варвара, Ахтопол, Черноморец како и целиот брег од бугарскиот дел на Црното Море. Првоначално, луѓето кои празнувале се собирале на 1 и 2 буна на пристаништето Бургас исток, а сега луѓето се собираат и по плажите.
Некои сметаат дека традицијата го изгубила оригиналното значење со текот на времето. Исто така, помладите луѓе не е задолжително да знаат под кои околности била започната или кој бил авторот на песната (имено, Uriah Heep). Во Бугарија, морето се поврзова на прво место со летниот одмор и добро поминатото време, и 1 јули е времето кога започнува одморот за најголемиот дел од средношколците и студентите.
Чувството на воодушевување од првите утрински сончеви зраци како симбол на новиот почеток во животот, сепак, се главната причина зошто луѓето присуствуваат на оваа прослава. Џулај морнинг може да се поврзе со уважение кон сонцето (Поврзано Петар Д'нов) и со ритуалите за време на периодите на рамнодневница кои биле популарни низ бугарските земји од антички времиња. Се верува дека најдобриот начин да се доживее Џулај морнинг е да се биде во група од неколку пријатели кои ќе се повлечат на некоја тивка плажа на Црното Море свртена кон исток.
ФИФА Куп на конфедерации 2001

2001 ФИФА Купот на Конфедерации е петти Куп на Конфедерации, а трет организиран до ФИФА. Турнирот беше одржан во мај и јуни од ко-организаторите Јапонија и Јужна Кореја, кои исто така беа демаќини на Светското Првенство 2002. Турнирот беше освоен од Франција, која ја победи Јапонија со 1-0, со голот на Патрик Виера.
Со оваа побед, Франција стана втората репрезентација која е актуелен шампиони на Светско, континентално првенство и Купот на Конфедерации, после Бразил во 1997.
Осмуте тима бе распоредени во две групи по четири тима, каде секој играше против секој, а првите два тима одат во полуфиналето.
1 Учесници
Тим, Квалификации, Учество
Домаќини, 1во
Домаќини (и победници на Азискиот Куп 2000), 2ро
Победници на Океанскиот Куп 2000, 2ро
Победници на Копа Америка 1999, 3то
Победници на Африканскиот Куп на нации 2000, 1во
Победници на КОНКАКАФ Златен Куп 2000, 1во
Победници на ЕУРО 2000 and 1998 ФИФА Светско Првенство, 1во
Победници на Куп на Конфедерации 1999, 4то
2 Стадиони
* Јужна Кореја
Улсан, Сувон, Тегу
Мунсу Куп Стадион, стадион Сувон, стадион тегу
Capacity: 44.466, Capacity: 43.288, Capacity: 66.422
* Јапонија
Јокохама, Ибараки, Ниигата
Нисан Стадион, Кашима стадион, Ниигата Стадион
Capacity: 72,327, Capacity: 40,728, Capacity: 42,300
3 Судии
;Африка
* Гамал Ал-Гхандур
* Феликс Тангаварима
;Азија
* Али Бујсаим
* Јун Ли
;Европа
* Хју Далас
* Хелмут Круг
* Ким Милтон Нилсен
;Северна Америка, Средна Америка и Карибите
* Бенито Аркундиа
* Карлос Батрес
;Океанија
* Симон Микалеф
;Јужна Америка
* Бирон Морен
* Оскар Руиз
4 Фаза по групи
4.1 Група А
Тим, Нат., Поб., Нер., Заг., Дад., При., Раз., Бод.
3, 2, 0, 1, 9, 1, +8, 6
3, 2, 0, 1, 3, 1, +2, 6
3, 2, 0, 1, 3, 6, -3, 6
3, 0, 0, 3, 1, 8, -7, 0
--------------------
4.2 Група Б
Тим, Нат., Поб., Нер., Заг., Дад., При., Раз., Бод.
3, 2, 1, 0, 5, 0, +5, 7
3, 1, 2, 0, 2, 0, +2, 5
3, 1, 0, 2, 2, 4, -2, 3
3, 0, 1, 2, 0, 5, -5, 1
--------------------
5 Елиминациона фаза
5.1 Полуфинале
----
6 Награди
ФИФА Златна Копачка:, ФИФА Златна Топка:, ФИФА Фер Плеј Трофе:
Робер Пирес, Робер Пирес
7 Најдобри стрелци
;2 gola
* Шон Марфи
* Ерик Кариере
* Робер Пирес
* Патрик Виера
* Силвијан Вилторд
* Такајуки Сузуки
* Хванг Сун-Хонг
Грбовен крал

Грбовен крал (или хералдички крал) — грбовен службеник со виш чин. Во многу хералдички традиции, само хералдичкиот крал има право да доделува грбови и ознаки. Кај други традиции пак, ова право го имаат други службеници од сличен ранг.
1 Хералдички должности
Во Англија, пред да се додели еден грб истиот треба најпрвин да биде формално одобрен од Ерлот Маршал во облик на повластица. Функцијата на Ерлот Маршал е формална. На чело на Колегијатот на грбови стои Главниот грбовен крал на Подвеската кој воедно е и највисокиот грбовен службеник во Англија. Во земји како Република Ирска ова право го има главен хералд кој јаима истата улога како традиционалниот крал. Канада исто така има главен хералд, но тој доделува грбови во име на генералниот гувернер како претставник на Кралицата. Во Шпанија, авторитетот го има функцијата ''крониста'' (Летописец на грбови).
Англиските и шкотските грбовни кралеви се единствените службеници кои имаат посебна службена круна, која се носи на свечености како крунисување и сл. Ликовно претставени, овие круни се прикажани само со дел од листовите и зборовите на нив.
2 Англиски грбовни кралеви
* Главен грбовен крал на Подвеската
* Грбовен крал Кларансо
* Грбовен крал Норој и Алстер
2.1 Шкотски грбовни кралеви
* Лорд Лајон
3 Главни и државни хералди
* Главен хералд на Канада
* Главен хералд на Ирска
* Национален хералд (порано Државен хералд) на ЈАР
* Државен хералд (''Statsheraldiker'') на Шведска, кој е главен на огранок на Националните архиви на Шведска
4 Шпански кронисти
* Крониста - Главен кралски хроничар на грбови
5 Поврзано
* Колегијат на грбови
* Суд на Лордот Лајон
** Дејвид Селар
* Канадски хералдички управен орган
* Хералдички управен орган
6 Обележја на хералдичките кралеви
Саша Илиќ

Саша Илиќ (роден на 5 септември, 1970 во Скопје) — поранешен македонски фудбалер.
1 Клупска кариера
Илич играл за Персеполис во текот на сезоната 2003-2004 и за Естегал Ахваз во текот на сезоната 2004-2005, двата клуба се од иранската премиер лига. Од 2005 година тој игра во Пега Гилан.
Тој има импресивен рекорд во Пега Гилан во текот на сезоната 2006-2007 примајќи 2 гола во 19 натпревари.
Ацтечко општество

Пред-колумбиското ацтечко општество било комплицирано општество кое се развило кај Ацтеките во централно Мексико во периодот од пред доаѓањето на Шпанците. Културно, општеството се засновало на независните градови-држави наречени алтепетл кои пак биле поделени на мали административни единици наречени калпили. Луѓето биле поделени на две класи: благородно население и обично население. Економијата била зависна од земјоделството и од трговијата.
1 Наводи
::::
Јован Довезенски

Јован Станојков (иќ) - Довезенски (8 април 1871 - ) — србомански деец и еден од првите војводи на Српскиот комитет на четничката акција во Македонија.
1 Животопис
Тој бил роден во селото Довезенце, Кумановско. Основно училиште учел во манастир на старословенски. Потоа заминал за Србија и учел во гимназија, меѓутоа поради немање на пари морал да ја напушти, по што завршил богословско-учителска школа.
Бил учител во родниот крај. Во 1904 година, тој се приклучил на Српскиот комитет на четничката акција.
Довезенски бил меѓу првите српски војводи во Македонија и од тука имал силен авторитет меѓу четниците и војводите. Тој ја создал српската тајна организација од левата страна на реката Вардар.
Учествувал во Балканските војни и Првата светска војна.
Починал во 1935 година. Погребан бил во Куманово. Во Белград, во честа на Јован Довезенски, била именувана една улица.
Херберт Килпин

Херберт Килпин (28 јануари 1870 - 22 октомври 1916) бил англиски фудбалер. Тој е роден во Нотингам на 28 јануари 1870 и израснал со своите девет браќа и сестри на 129 Менсфилд Роуд (129 Mansfield Road). По напуштањето на училиштето тој работел како помошник изработувач на тантели во едно складилиште во градот. Килпин почнал да игра фудбал за Нотс Олимпик (Notts Olympic) и играл во одбрана и средина на теренот, а потоа за Сент Ендрус (Saint Andrews).
Во 1891, Килпин се преселил во Торино да работи за Едоардо Босио, италијанско-швајцарски текстилен трговец кој имал врски со изработвачот на тантели од Нотингам Томас Адамс. Во истата година Босио го основал Интернационале Торино, кој се верува дека бил првиот Италијански фудбалски клуб. Килпин станал член од тимот, со тоа тој станал првиот Англиски играч што заиграл фудбал надвор од границите на Англија.
Во 1897 година тој се преселил во Милано. Во 1899 година после една многу пијана вечер во кафеаната Fiaschetteria Toscana, тој, Алфред Едвардс и уште четири негови другари Англичани, на кои им недостигал крикетот, го формирале Крикетскиот и Фудбалски клув Милан. Килпин дури го дизајнирал и дресот на Милан. Се верува дека рекол: „Ние сме тим на ѓаволи. Нашите бои се црвена како огнот и црна за да предизвикаме страв кај противниците!“
Во 1901 година, во само втората сезона на фудбалскиот клуб, ја освоиле лигашката титула. Килпин станал првиот капитен на ''Росонерите'', како и нивниот прв тренер. Играл осум сезони и освоил три национални титули. Занимливо, имајќи го предвид „легендарниот статус“ во Милан, тој всушност изиграл 27 натпревари, постигнувајќи седум гола. Тој бил значајна фигура и играл на сите позиции, но сигурно не би бил еден од најдобри англсики играчи. Како и да е, Италијанскиот фудбал бил во своите почетоци и пионери како Килпин станувале херои.
Според Јон Фут, во книгата „Калчо, Историја на Италијанскиот фудбал“, Килпин бил познат по неговото пиење. Тој дури си чувал шише виски во дупка позади голот. Килпин трвдел дека ова било ублажување на болката кога противникот ќе постигнел гол. И покрај неговиот проблем со пиењето, Килпин му донел на Милан уште две шампионски титули во 1906 и 1907. Toj ja заврши својата кариера во Милан кога стапи беше забрането не-Италијански играчи да играат во лигата.
Херберт Килпин умрел во сиромаштија во 1916, на 46 годишна возраст. Никој не знае како умрел и неговиот гроб се верувало дека бил изгубен. Меѓутоа, за време на 1990-тите еден аматерки историчар наречен Лујџи Ла Рока, после неколкумесечна потрага, го нашол гробот на Килпин во Мунивипалските гробишта во Милано. На неа не било споменето неговото име и била сместена во делот за протестанти. Во 1999, Милан платил за нов надгробен споменик за неговиот основач и суперѕвезда, и беше закопан на Монументалните гробишта во Милано.
Венец (хералдика)

Во хералдиката, венецот претставува усукана текстилна лента обвиткана околу горниот дел на шлемот и челенката која има задача да го држи плаштот.
Како и плаштот (заштитото платно врз витешкиот шлем), венецот се јавува во две бои, најчесто истите кои се на плаштот. Торзото се правело од две усукани ленти, со бои на главниот метал и главната боја на штитот.
Некои сметаат дека венецот го симболизира шамичето кое витезот го добивал од својата љубена за спомен пред да замине во војна. Потоа тој го обвиткувал околу основата на челенката, за да го прикрие местото каде таа е прикачена за шлемот.
Венецот се блазонира како дел од челенката, т.е. „На венец со бои x и y…“. На пример, веенцот на грбот на Канада се блазонира: „На венец со сребрена и црвена боја, расчекорен златен лав-стражар“.
Венецот се среќава и како украс врз хералдичко животно, или во облик на круна, или како венец околу шијата.
1 Поврзано
* Шлем (хералдика)
* Челенка (хералдика)
* Штит (хералдика)
Историја на Ирска

Првото познато населување на територијата на денешна Република Ирска било во околу 8000 п.н.е., кога носителите на мезолитната култура се населиле во Велика Британија и Европа. Се смета дека тие се населиле по земјиште, односно во тоа време не постоел островот Велика Британија, туку бил дел од тлото на европскиот континент. Од нивното време, денеска има многу малку зачувано некои артефакти и е многу малку познато. Пд нив останале само археолошките објекти. Повеќе познанство има за нивните потомци, кои се населиле главно од Пиринејскиот Полуостров. Од тоа неолит|неолитско време, во минатите векови биле отквиени разни споменици и гробници.
По пристигнувањето на Свети Патрик на островот во 5 век, христијанството започнало постепено да се проширува. Ирска со текот на времето се претворила во центар на манастирскиот живот на монасите. Подоцна, Ирска изиграла голема улога за распространувањето на христјанството низ Европа. Според една легенда, Свети Патрик ги прогонил змиите од островот
Во околу 800 година бил даден почетокот на викинската инвазија во Ирска. Во 1169 година бил даден почетокот на норманското управување на чело со графот Ричард Стронгбој. Подоцна, со државата владееле англичаните. Во времето на реформацијата, избувнале повеќе немири и востанија од 1534 до 1691 година. Во текот на тој период, англичаните провеле политика на колонизирање на ирските територии, населувајќи се голем број на англиски и шкотски протестанти.
Во 1613 година, 85% од вклупниот број на население се католици. Но, тие го изгубиле мнозинството си во парламентот. Кон крајот на векот, официјално им било забрането да бидат дел од парламентарните групи. Политичката власт преминала во рацете на англиканците, додека католичкото општество било изложено на голема дискриминација. Во 1801 година бил укинат парламентот, и Ирска станала дел од Обединетото кралство Велика Британија и Ирска. Во текот на 1829 година, католиците добиле право да бидат избирани во парламентот, но нивните права биле значително намалени.
Во текот на 19 век, Ирската парламентарна партија започнала политичка кампања за добивање на автономија. Таа во голема мера постигнала успех, но со започнувањето на Првата светска војна истата била укината. Во 1922 година, по Ирската војна за независност, 26 од 32 грофовии се оделиле од Обединетото кралство, образувајќи Ирска слободна држава која од 1948 година се нарекува Република Ирска. Останатите грофовии остануваат во составот на Обединетото кралство, под името Северна Ирска.
ФК Војводина

ФК „Војводина“ е фудбалски клуб од Нови Сад, Србија. Клубот настапува во Јелен Супер Лига, т.е. најјаката фудбалска лига во Србија.
1 Историја
ФК Војводина е оформен во 1914 година во Нови Сад, под името Спорт Клуб Војводина. Првиот натпревар го играле во Ковиљ против тамошната екипа Шајкаш, а тој натпревар бил единствен натпревар одигран пред Првата светска војна.
Напредната новосадска младина, кој студирала во Прага, тогашна Чехословачка имала голем удел во историјата на клубот, ти ги воспоставиле историските врските меѓу ФК Војводина и СК Славија Прага. Па така прашкиот клуб станал покровител на новосадскиот тим, а во знак на благодарност ФК Војводина ги презела боите на СК Славија Прага.
Во 1921 година Војводина го одиграла првиот меѓународен натпревар, и тоа против тимот на Англиската морнарица, кој во тоа време се затекнал во Нови Сад. Победила екипата на Војводина со 5:2.
Истата таа 1921 година, со цел да се создаде појак клуб, настанува соединување меѓу новосадските клубови Војводина и Омладинац, а клубот го добива името Омладински Спортски Клуб Војводина.
По Втората светска војна се продолжува со работата на клубот, а по неуспешните квалификации за влез во Првата Југословенска Фудбалска Лига, кога Војводина беше елиминирана од Металец (сегашен ОФК Београд), доаѓа до соединување меѓу Војводина, Раднички и Славија, а новиот клуб го добива името Слога.
Сето тоа се случува на 27 јули 1946, а симпатизерите биле против ова соединување и менување на името, но сепак во тоа време главениот збор го имала партијата.
Сепак името се враќа во 1951 година, и до ден денес клубот сѐ уште се вика ФК Војводина.
Во 1966 година Војводина ја освојува својата прва шампионска титула, а истиот успех се повторува и во 1989 година.
2 Стадион
ФК Војводина своите натпревари ги игра на стадионот Караѓорѓе кој е изграден во 1924 година. Поради тоа што двата клуба, Војводина и Јуда Макаби (клуб на Евреите од Нови Сад) немале свој терен , заеднички дејствувале, по што им е даден простор на кој е изграден стадион, а официјално во употреба бил пуштен во 1924 година.
3 Навивачи
Како и секој клуб со традицја, така и Војводина има свои навивачи, а главните групи се Фирма и Ред Фирм кои се оформени во 1989 година, и Стара Гарда оформена во 1994 година.
4 Македонци го играат/играле во ФК Војводина
* Влатко Грозданоски
* Марио Ѓуровски
* Сашо Милошевски
* Горан Лазаревски
* Ѓоко Хаџиевски (тренер)